ઉલ્લેખનીય છે કે, ગાંધીનગર મહાનગરપાલિકામાં જુનિયર ક્લાર્કની 50 જગ્યાઓ પર ભરતી પ્રક્રિયા હાથ ધરાઈ છે. જેના અનુસંધાને કુલ 1.54 લાખ યુવાનોએ અરજી કરી હતી. જેમાંથી 1 લાખ જેટલા નોકરી વાંચ્છુકોએ પરીક્ષા આપી હતી. પ્રશ્નપત્રના પ્રશ્ન ક્રમાંક 34માં પરીક્ષાર્થીઓને એવો સવાલ પૂછવામાં આવ્યો હતો કે, તાજેતરમાં અમદાવાદમાં ઉપવાસ ઉપર ઉતરેલા હાર્દિક પટેલને ક્યા રાજકીય નેતાએ પાણી પીવડાવ્યું. તેના જવાબમાં શરદ યાદવ, લાલુપ્રસાદ યાદવ, શત્રુઘ્ન સિંહા અને વિજય રૂપાણી આ ચાર નામો વિકલ્પ તરીકે આપવામાં આવ્યાં હતા. પાટીદાર અનામત આંદોલનને લગતો પ્રશ્ન સરકારી નોકરીની સ્પર્ધાત્મક પરીક્ષાઓમાં પુછાયો હોય તેવો આ પ્રથમ કિસ્સો છે.